รัฐบาลไทย-ข่าวทำเนียบรัฐบาล-รัฐบาลชี้แจงข้อวิจารณ์การบริหารจัดการสถานการณ์อุทกภัยในพื้นที่ภาคใต้
วันอังคารที่ 8 ธันวาคม 2563
รัฐบาลชี้แจงข้อวิจารณ์การบริหารจัดการสถานการณ์อุทกภัยในพื้นที่ภาคใต้
รัฐบาลชี้แจงข้อวิจารณ์การบริหารจัดการสถานการณ์อุทกภัยในพื้นที่ภาคใต้ พลเอกประวิตร วงษ์สุวรรณ รองนายกรัฐมนตรี  เน้นย้ํากลไกการแจ้งเตือนประชาชนให้เข้าถึงระดับพื้นที่มากขึ้น และปรับแผนบริหารจัดการน้ําในพื้นที่ให้เหมาะสมและสอดคล้องกับสถานการณ์น้ํา
วันเสาร์ที่ 5 ธันวาคม พ.ศ. 2563 นายสมเกียรติ ประจําวงษ์ เลขาธิการสํานักงานทรัพยากรน้ําแห่งชาติ สํานักนายกรัฐมนตรี เผยพลเอกประวิตร วงษ์สุวรรณ รองนายกรัฐมนตรี ในฐานะผู้อํานวยการกองอํานวยการน้ําแห่งชาติ ได้สั่งการให้กองอํานวยการน้ําแห่งชาติ (กอนช.) เน้นย้ํากลไกการแจ้งเตือนประชาชนให้เข้าถึงระดับพื้นที่มากขึ้น นอกจากนั้นยังมีการปรับแผนบริหารจัดการน้ําในพื้นที่ให้เหมาะสมและสอดคล้องกับสถานการณ์น้ําด้วย สําหรับการแก้ไขปัญหาน้ําท่วมภาคใต้ในระยะยาว สทนช. ได้จัดทําแผนงานในการแก้ไขปัญหาน้ําท่วมอย่างยั่งยืน เพื่อให้มือเครื่องมือในการบริหารจัดการน้ําอย่างมีประสิทธิภาพไม่เกิดเหตุการณ์ซ้ําซากนั้นทั้งการเร่งแผนงานโครงการที่ได้เริ่มดําเนินการในช่วง 3 ปีที่ผ่านมา เช่น โครงการระบบป้องกันน้ําท่วมพื้นที่ชุมชนเมืองนครศรีธรรมราช เป็นการขุดคลองระบายน้ําใหม่และเพิ่มประสิทธิภาพคลองเดิมเป็น 750 ลบ.ม. ต่อวินาที นอกจากนั้นยังมีแผนงานโครงการที่ดําเนินการได้ในปี 2564-2566 อีก 63 โครงการ อาทิ อ่างฯคลองสีสุก จ.สุราษฎร์ธานี แก้มลิงฉลุง จ.สงขลา ระบบระบายน้ําหลักพื้นที่ชุมชนเมืองนครศรีธรรมราช ระยะที่ 2 ระบบป้องกันน้ําท่วมพื้นที่ชุมชนเมืองพัทลุง สงขลา ตรัง และ ยะลา และมีโครงการขนาดใหญ่ที่อยู่ระหว่างดําเนินการ เช่น โครงการป้องกันและบรรเทาอุทกภัยเมืองชุมพร (ขุดคลองผันน้ําลุ่มน้ําคลองชุมพร) ให้สามารถระบายน้ําได้เพิ่มขึ้น รวมทั้งก่อสร้างอาคารบังคับน้ําในคลองชุมพรเดิม ซึ่งขณะนี้อยู่ระหว่างดําเนินการคาดว่าจะแล้วเสร็จภายในปี 2565 นอกจากนั้น ปัจจุบันยังอยู่ในระหว่างเร่งแก้ไขปัญหาสิ่งกีดขวางทางน้ําให้แล้วเสร็จตามแผน ปัจจุบันดําเนินการแล้วเสร็จแล้วทั้งสิ้น 66 แห่ง อยู่ระหว่างดําเนินการ 30 แห่ง และตรวจสอบเพิ่มเติมอีก 19 แห่ง ด้วย
ขณะที่ นายบุญธรรม เลิศสุขีเกษม อธิบดีกรมป้องกันและบรรเทาสาธารณภัย กระทรวงมหาดไทย ชี้แจงประเด็นการแจ้งเตือนภัยว่า รัฐบาลมีการเตรียมความพร้อมรับสถานการณ์อุทกภัยในพื้นที่ภาคใต้มาอย่างต่อเนื่อง ตั้งแต่ก่อนเข้าสู่ช่วงฤดูฝนของพื้นที่ภาคใต้ ในช่วงปลายเดือนตุลาคม ปี พ.ศ.2563 เมื่อตรวจสอบและประเมินข้อมูลสภาพอากาศพบแนวโน้มมีภาวะฝนตกหนัก ปภ.ได้แจ้งเตือนให้พื้นที่ที่คาดว่าจะเกิดภัยล่วงหน้า เป็นระยะอย่างต่อเนื่อง ในการบริหารจัดการสถานการณ์อุทกภัยในพื้นที่ภาคใต้ 9 จังหวัด มีการดําเนินการในภาวะฉุกเฉิน ในระดับพื้นที่ องค์กรปกครองส่วนท้องถิ่น อําเภอ และจังหวัด ดําเนินการบรรเทา ความเดือดร้อนของประชาชน เพื่อให้ประชาชนดํารงชีพได้อย่างปลอดภัย โดยการจัดอาหารและน้ําดื่ม การแจกจ่ายถุงยังชีพ การอพยพประชาชนไปยังศูนย์พักพิงชั่วคราวพร้อมดูแลชีวิตความเป็นอยู่ของผู้ประสบภัย เพื่อให้ประชาชนสามารถดํารงชีวิตอยู่ได้ในขณะเกิดภัย และกรมป้องกันและบรรเทาสาธารณภัยได้ระดมทรัพยากรด้านสาธารณภัยของ ปภ. ทั้งเรือท้องแบนพร้อมเครื่องยนต์ เรือไฟเบอร์ รถสูบส่งน้ําระยะไกล รถผลิตน้ําดื่ม รถเคลื่อนย้ายผู้ประสบภัย รถสุขาเคลื่อนที่รถประกอบอาหาร รถไฟฟ้าส่องสว่าง ทั้งที่อยู่ในพื้นที่ประสบภัย พื้นที่ใกล้เคียง พื้นที่อื่น ๆ เข้าสนับสนุนจังหวัดในการช่วยเหลือผู้ประสบภัยจนกว่าสถานการณ์คลี่คลาย
ในการดําเนินการฟื้นฟู ส่วนราชการที่มีหน้าที่ในการให้ความช่วยเหลือและสงเคราะห์ผู้ประสบภัยจะดาเนินการตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2562 โดยขณะนี้จังหวัดที่ประสบอุทกภัยในภาคใต้ได้มีการประกาศเขตพื้นที่ประสบภัยและประกาศเขตให้ความช่วยเหลือแล้ว คณะกรรมการให้ความช่วยเหลือผู้ประสบภัยพิบัติระดับอําเภอ (ก.ช.ภ.อ.) จะสํารวจความเสียหายและผู้ที่ได้รับผลกระทบ และพิจารณาตามหลักเกณฑ์ที่กําหนดในระเบียบฯ หากอําเภอมีความจาเป็นต้องช่วยเหลือผู้ประสบภัยพิบัติเกินวงเงินของอําเภอจะเสนอคณะกรรมการให้ความช่วยเหลือผู้ประสบภัยพิบัติระดับจังหวัด (ก.ช.ภ.จ.) พิจารณาให้ความช่วยเหลือผู้ประสบภัยในด้านต่าง ๆ ต่อไป อาทิ ด้านการดํารงชีพ ด้านการประกอบอาชีพด้านการสาธารณสุข ด้านการเกษตร เป็นต้น
..................................